A：喂Miss Lam呀，聽講呢你上個禮拜呢上上下堂喊喎。點解𠸏？
A: Wai Miss Lam aax, tengjgongr nej neiq soengh go laiqbaai nej soengq soengq haaq tongx haam wo. Dimrgaair ger?
B：係啊。有一日呢我上上下堂噉有個學生傾偈。噉我呢就，誒，整咗個口罩噉就幫佢戴咗上個口嗰度喇。噉就諗住呢殺一警百嘅。噉就等佢唔傾偈，噉其他同學呢都可以安靜噉上堂。因為嗰個同學呢好多嘴啊，佢坐正成班嘅中間，噉呢成日周圍同左右啊，前後啊啲人呢傾暈晒𡃉嘞。傾到我已經係俾咗好多次機會佢，佢都根本冇珍惜過。噉所以呢我先至用個口罩誒，笠住佢個口。噉呢但係戴咗上去之後呢可能佢覺得好瘀喇。啲同學會笑佢喇。噉所以呢佢就好嬲囖，噉跟住呢佢就將個口罩抌咗落地下就發脾氣。噉成班同學都望住佢。噉我亦都好嬲囖，噉呢就叫咗佢出門口嗰度，就問佢究竟乜嘢事，噉樣樣嘞。噉跟住傾嘅過程之中佢係好唔忿氣囖，覺得我噉樣做唔啱囖。噉但係我解釋咗俾佢聽之後，誒，我都覺得佢唔明白囖。噉我又自己 / 又好激動，噉所以呢我就喊咗出來。噉嗰日我亦都冇帶同學落去小息，噉又叫班長帶隊。噉但係啲同學知道 / 成班同學知道我喊呢，噉佢哋衝晒上來我間房度問我乜嘢事囖。
B: Haih aa. Yauq yatj yath nej ngoq soengq soengq haaq tongx gamr yauq go hokhsaangj kingjgair. Gamr ngoq nej zauh, eh, zingrzor go haurzaau gamr zauh bongj keoiq daaizor soengq go haur gor douh laaj. Gamr zauh namr zvh nej saatyatj-gingrbaak ge. Gamr zauh dangr keoiq mx kingjgair, gamr keixtaaj tungxhokh nej douj horyiq onjzingh gamr soengq tongx. Yanjwaih gor go tungxhokh nej hour dojzeoir aa, keoiq coq zing sengx baanj ge zungjgaanj, gamr nej sengxyath zaujwaix tungxzor yauh aa, cinx hauh aa dij yanx nej kingj wanx saai gaa laak. Kingj dou ngoq yiqgingj haih beirzor hour doj ci geijwuih keoiq, keoiq douj ganjbunr mouq zanjsikj gwo. Gamr soryiq nej ngoq sinjzi yungh go haurzaau eh, lapj zvh keoiq go haur. Gamr nej daanhhaih daaizor soengq heoi zijhauh nej hornangx keoiq gokdakj hour yvr laaj. Dij tungxhokh wuiq siu keoiq laaj. Gamr soryiq nej keoiq zauh hour nauj loj, gamr ganjzvh nej keoiq zauh zoengj go haurzaau damrzor lokh deihhaar zauh faat peixhei. Gamr sengx baanj tungxhokh douj mongh zvh keoiq. Gamr ngoq yikh douj hour nauj loj, gamr nej zauh giuzor keoiq ceotj munxhaur gor douh, zauh manh keoiq gaugingr matjyeq sih, gamryoengr yoengr laak. Gamr ganjzvh kingj ge gwocingx zijzungj keoiq haih hour mx fanhhei loj, gokdakj ngoq gamryoengr zouh mx aamj loj. Gamr daanhhaih ngoq gaairsikjzor beir keoiq tengj zijhauh, eh, ngoq douj gokdakj keoiq mx mingxbaakh loj. Gamr ngoq yauh zihgeir / yauh hour gikjdungh, gamr soryiq nej ngoq zauh haamzor ceotjlaix. Gamr gor yath ngoq yikh douj mouq daai tungxhokh lokh heoi siursikj, gamr yauh giu baanjzoengr daai deoir. Gamr daanhhaih dij tungxhokh zijdou / singx baanj tungxhokh zijdou ngoq haam nej, gamr keoiqdeih cungj saai soengq laix ngoq gaanj fongr douh manh ngoq matjyeq sih loj.
A：哦。噉而家嗰個學生呢有冇乖返呢？
A: O. Gamr yixgaaj gor go hokhsaangj nej yauq mouq gwaaij faanj nej?
B：嗰個學生其實係其中一個傾偈。只不過佢係比較傾得多。噉佢嗰日呢都寫咗封道歉信俾我。因為有其他先生話佢噉樣做 / 即係激嬲老師唔啱喇。噉另外哩個同學都供咗其他同學啲名出來，話上堂重有邊啲同學係傾偈啊。噉嗰啲同學全部都有寫道歉信俾我囖。噉我收道歉信嗰陣時又覺得誒，「唉 / 算喇。都係細路仔來啫。佢哋都可能有時控制唔到啫 / 原諒佢哋喇。」但係，誒，跟住幾日嘅上堂情況係有，誒，明顯嘅好轉囖。但係佢哋依然都有間歇性噉傾偈囖。噉我諗 / 你話呢？你覺得佢哋知唔知錯啊？
B: Gor go hokhsaangj keixsath haih keixzungj yatj go kingjgair. Zirbatjgwo keoiq haih beirgaau kingj dakj doj. Gamr keoiq gor yath nej douj serzor fungj douhhip seon beir ngoq. Yanjwaih yauq keixtaaj sinjsaangj waah keoiq gamryoengr zouh / zikjhaih gikj nauj louqsij mx aamj laaj. Gamr linghngoih nij go tungxhokh douj gungjzor keixtaaj tungxhokh dij mengr ceotjlaix, waah soengq tongx zungh yauq binj dij tungxhokh haih kingjgair aa. Gamr gor dij tungxhokh cvnxbouh douj yauq ser douhhip seon beir ngoq loj. Gamr ngoq sauj douhhip seon gor zanhsix yauh gokdakj eh, " aaiq / svn laaj. Douj haih sailouhzair laix zej. Keoiqdeih douj hornangx yauqsix hungzai mx dour zej / yvnxloengh keoiqdeih laaj. " daanhhaih, eh, ganjzvh geir yath ge soengq tongx cingxfong haih yauq, eh, mingxhinr ge hourzvnr loj. Daanhhaih keoiqdeih yijyinx douj yauq gaanhitsing gamr kingjgair loj. Gamr ngoq namr / neiq waah nej? Neiq gokdakj keoiqdeih zij mx zij co aa?
A：嗯 / 我覺得呢佢哋噉樣呢其實佢哋自己起碼有錯先喇。佢哋有乜理由會噉樣對待啲先生呢。同埋我諗佢哋已經開始呢知道呢自己有錯𡃉嚹。佢哋啲行為呢都好似呢，啊 / 衝動咗少少喇。當住全班面前啊抌咗個口罩啊。噉樣呢噉嘅行為佢哋都知道自己都唔啱𡃉其實。而且佢哋都知道呢激親先生呢，所以呢嗰個學生呢都而家 / ，而家都寫返封道歉信俾個先生。都已經 / 我諗佢都已經知道自己錯𡃉嚹。
A: Mh / ngoq gokdakj nej keoiqdeih gamryoengr nej keixsath keoiqdeih zihgeir heirmaaq yauq co sinj laaj. Keoiqdeih yauq matj leiqyaux wuiq gamryoengr deoidoih dij sinjsaangj nej. Tungxmaaix ngoq namr keoiqdeih yiqgingj hoijcir nej zijdou nej zihgeir yauq co gaa laa. Keoiqdeih dij hangxwaix nej douj hourciq nej, aa / cungjdunghzor siursiur laaj. Dongj zvh cvnx baanj minhcinx aa damrzor go haurzaau aa. Gamryoengr nej gamr ge hangxwaix keoiqdeih douj zijdou zihgeir douj mx aamj gaa keixsath. Yixcer keoiqdeih douj zijdou nej gikj canj sinjsaangj nej, soryiq nej gor go hokhsaangj nej douj yixgaaj / , yixgaaj douj ser faanj fungj douhhip seon beir go sinjsaangj. Douj yiqgingj / ngoq namr keoiq douj yiqgingj zijdou zihgeir co gaa laa.
B：我希望佢噉諗囖。但係其實我諗佢哋隔一段日子呢忘記咗哩件事之後呢又會重蹈覆轍噉樣去做囖。不過算喇。教書係噉𡃉嚹，實有啲開心、唔開心嘅嘢。噉你呢，有冇啲乜嘢開心嘅嘢？唔好成日講啲唔開心嘅嘢吖
B: Ngoq heijmongh keoiq gamr namr loj. Daanhhaih keixsath ngoq namr keoiqdeih gaak yatj dvnh yathzir nej mongxgeizor nij ginh sih zijhauh nej yauh wuiq cungxtoujfukjcit gamryoengr heoi zouh loj. Batjgwo svn laaj. Gaau svj haih gamr gaa laa, sath yauq dij hoijsamj 、 mx hoijsamj ge yeq. Gamr neiq nej, yauq mouq dij matjyeq hoijsamj ge yeq? Mxhour sengxyath gongr dij mx hoijsamj ge yeq aaj
A：嗯 / 好啊。不如我講啲開心嘅嘢喇。我呢上堂嘅時候呢嗯 / 如果嗰啲學生呢，嗯，如果佢啲學生嗰日呢特別安靜特別乖呢，特別聽先生講嘢呢，噉我就會嗰日呢特別開心啲𡃉嚹喎。譬如呢嗰啲學生，誒，嗰日特別曳啊，多嘢講啊，我就會特別唔開心𡃉嚹。同埋呢我近排呢有個學生退咗學啊。嗰個學生呢我話俾全班同學知嗰個學生 / 嗰個同學退學嘅時候呢，全班同學都唔鐘意嗰個同學𡃉原來。
A: Mh / hour aa. Batjyvx ngoq gongr dij hoijsamj ge yeq laaj. Ngoq nej soengq tongx ge sixhauh nej mh / yvxgwor gor dij hokhsaangj nej, mh, yvxgwor keoiq dij hokhsaangj gor yath nej dakhbith onjzingh dakhbith gwaaij nej, dakhbith tengj sinjsaangj gongr yeq nej, gamr ngoq zauh wuiq gor yath nej dakhbith hoijsamj dij gaa laa wo. Peiyvx nej gor dij hokhsaangj, eh, gor yath dakhbith yaiq aa, doj yeq gongr aa, ngoq zauh wuiq dakhbith mx hoijsamj gaa laa. Tungxmaaix nej ngoq ganhpaair nej yauq go hokhsaangj teoizor hokh aa. Gor go hokhsaangj nej ngoq waah beir cvnx baanj tungxhokh zij gor go hokhsaangj / gor go tungxhokh teoihokh ge sixhauh nej, cvnx baanj tungxhokh douj mx zungjyi gor go tungxhokh gaa yvnxloix.
B：點解啊？
B: Dimrgaair aa?
A：誒，因為呢嗰個同學呢佢係呢原來呢之前係個家長呢對佢呢太過管得犀利過頭嚹。噉呢所有嘢佢都控制晒佢喎。譬如包括晒佢哋早午晚三餐都控制晒喇，譬如話朝頭早食早餐就一定要係食邊幾樣喇。到到午餐嚹，到到小息嘅時候呢，個家長就會要拎埋晒啲嘢食來到學校送俾個仔食喎。好嚹，唔單止哩樣嘢喎。噉嗰個學生呢佢上堂嘅情形哩個家長呢都會呢入來睇佢𡃉喎。甚至乎佢就會呢關注到呢學生嘅空氣流通嘅問題喎。如果個學校呢嗰日呢，誒， / 譬如話冇打開窗嘅話，個家長呢就會話一定要打 / 打返開個窗啊，或者呢要開風扇俾佢啊。噉所以而家學校呢喺我個課室又一定要開住個冷氣機嘞。同埋呢嗰個同學呢一到小息呢係爸爸媽媽呢會入來睇佢放小息𡃉喎。噉所以呢爸爸媽媽同埋佢一齊嘅時候呢，噉嗰啲學生 / 其他同學呢就唔敢同哩個同學呢傾偈 / 同佢玩𡃉嚹喎。噉所以哩個同學就已經退咗學𡃉嚹。所以我都覺得嗯 / 哩個同學退學呢我都覺得有少少開心啊。
A: Eh, yanjwaih nej gor go tungxhokh nej keoiq haih nej yvnxloix nej zijcinx haih go gaajzoengr nej deoi keoiq nej taaigwo gunr dakj saijleih gwotaux laa. Gamr nej soryauq yeq keoiq douj hungzai saai keoiq wo. Peiyvx baaujkut saai keoiqdeih zour ngq maanq saamj caanj douj hungzai saai laaj, peiyvx waah ziujtauxzour sikh zourcaanj zauh yatjdingh yiu haih sikh binj geir yoengh laaj. Dou dou ngqcaanj laa, dou dou siursikj ge sixhauh nej, go gaajzoengr zauh wuiq yiu lingj maaix saai dij yeq sikh laix dou hokhhaauh sung beir go zair sikh wo. Hour laa, mxdaanjzir nij yoengh yeq wo. Gamr gor go hokhsaangj nej keoiq soengq tongx ge cingxyingx nij go gaajzoengr nej douj wuiq nej yaph laix tair keoiq gaa wo. Samhzifux keoiq zauh wuiq nej gwaanjzv dou nej hokhsaangj ge hungjhei lauxtungj ge manhtaix wo. Yvxgwor go hokhhaauh nej gor yath nej, eh, / peiyvx waah mouq daar hoij coengj ge waar, go gaajzoengr nej zauh wuiq waah yatjdingh yiu daar / daar faanj hoij go coengj aa, waakhzer nej yiu hoij fungjsin beir keoiq aa. Gamr soryiq yixgaaj hokhhaauh nej hair ngoq go fosatj yauh yatjdingh yiu hoij zvh go laangqheigeij laak. Tungxmaaix nej gor go tungxhokh nej yatj dou siursikj nej haih baaxbaaj maaxmaaj nej wuiq yaph laix tair keoiq fong siursikj gaa wo. Gamr soryiq nej baaxbaaj maaxmaaj tungxmaaix keoiq yatjcaix ge sixhauh nej, gamr gor dij hokhsaangj / keixtaaj tungxhokh nej zauh mx gamr tungx nij go tungxhokh nej kingjgair / tungx keoiq waanr gaa laa wo. Gamr soryiq nij go tungxhokh zauh yiqgingj teoizor hokh gaa laa. Soryiq ngoq douj gokdakj mh / nij go tungxhokh teoihokh nej ngoq douj gokdakj yauq siursiur hoijsamj aa.
B：噉其他同學點睇啊？
B: Gamr keixtaaj tungxhokh dimr tair aa?
A：其他同學呢，誒，其實呢都唔鐘意佢𡃉。因為呢佢唔多出聲喇，而且呢又成日投訴人哋喎。告哩個告嗰個，一係呢就話佢傾偈啊，一係呢就 / 話佢喺度抌垃圾啊，一係就喺度玩嘢啊。或者呢有隻烏蠅飛過呢都會話俾老師知呢個烏蠅會騷擾到佢上堂𡃉。所以呢哩個學生係好麻煩𡃉。所以佢一退學，我就會好開心𡃉嚹。
A: Keixtaaj tungxhokh nej, eh, keixsath nej douj mx zungjyi keoiq gaa. Yanjwaih nej keoiq mx doj ceotjsengj laaj, yixcer nej yauh sengxyath tauxsou yanxdeih wo. Gou nij go gou gor go, yatjhaih nej zauh waah keoiq kingjgair aa, yatjhaih nej zauh / waah keoiq hair douh damr laaphsaap aa, yatjhaih zauh hair douh waanr yeq aa. Waakhzer nej yauq zek wujyingj feij gwo nej douj wuiq waah beir louqsij zij nej go wujyingj wuiq soujyiur dour keoiq soengq tongx gaa. Soryiq nej nij go hokhsaangj haih hour maaxfaanx gaa. Soryiq keoiq yatj teoihokh, ngoq zauh wuiq hour hoijsamj gaa laa.
B：噉呢其實呢我都有啲開心嘢𠸏。唔可以話成日教書都唔開心𠸏。譬如佢 / 譬如我教中文噉喇。噉默書呢如果佢哋有一次好多人唔合格呢，噉當然會好嬲喇。噉鬧咗佢哋一餐，噉跟住呢就會留嗰啲唔合格嘅同學喺度同佢哋溫習啊，默書。噉默到呢收尾呢 / 來𡁵而家多數呢默書都會全班合格𡃉嚹。即係最多都係某一兩個同學特別差，所以唔合格𡃉唧。噉自己都會覺得有份成功感喺度囖。
B: Gamr nej keixsath nej ngoq douj yauq dij hoijsamj yeq ger. Mx horyiq waah sengxyath gaau svj douj mx hoijsamj ger. Peiyvx keoiq / peiyvx ngoq gaau zungjmanr gamr laaj. Gamr makhsvj nej yvxgwor keoiqdeih yauq yatj ci hour doj yanx mx haphgaak nej, gamr dongjyinx wuiq hour nauj laaj. Gamr naauhzor keoiqdeih yatj caanj, gamr ganjzvh nej zauh wuiq laux gor dij mx haphgaak ge tungxhokh hair douh tungx keoiqdeih wanjzaaph aa, makhsvj. Gamr makh dou nej saujmeiq nej / laixganr yixgaaj dojsou nej makhsvj douj wuiq cvnx baanj haphgaak gaa laa. Zikjhaih zeoi doj douj haih mauq yatj loengq go tungxhokh dakhbith caaj, soryiq mx haphgaak gaa zekj. Gamr zihgeir douj wuiq gokdakj yauq fanh singxgungjgamr hair douh loj.
A：嗯 / 我都係啊。其實呢如果啲學生呢默得 / 默得好呢拎一百分呢或者成績好呢測驗高分呢，我都會好開心𠸏。
A: Mh / ngoq douj haih aa. Keixsath nej yvxgwor dij hokhsaangj nej makh dakj / makh dakj hour nej lingj yatj baak fanj nej waakhzer singxzikj hour nej caakjyimh gouj fanj nej, ngoq douj wuiq hour hoijsamj ger.
B：啊，你有冇獎勵佢哋𡃉？我呢每個學期呢都會計返，誒，如果默書高分嗰幾個同學 / 特別高分幾個同學呢我會有禮物俾佢哋。同埋測驗考試攞高分呢我都獎禮物俾佢哋。噉佢哋都會好開心。所以啲同學都會為咗攞嗰啲禮物有一個目標俾自己，佢哋會努力啲讀我嗰科囖。
B: Aa, neiq yauq mouq zoengrlaih keoiqdeih gaa? Ngoq nej muiq go hokhkeix nej douj wuiq gai faanj, eh, yvxgwor makhsvj gouj fanj gor geir go tungxhokh / dakhbith gouj fanj geir go tungxhokh nej ngoq wuiq yauq laiqmath beir keoiqdeih. Tungxmaaix caakjyimh haaursiq lor gouj fanj nej ngoq douj zoengr laiqmath beir keoiqdeih. Gamr keoiqdeih douj wuiq hour hoijsamj. Soryiq dij tungxhokh douj wuiq waihzor lor gor dij laiqmath yauq yatj go mukhbiuj beir zihgeir, keoiqdeih wuiq nouqlikh dij dukh ngoq gor foj loj.
A：係啊。我都覺得哩個方法呢會好啲𡃉。我呢都係，誒，整咗一張大嘅人名表喇。如果每次嗰個同學攞一百分呢我就黏個貼紙喺佢個名側邊喎。噉如果儲夠五次貼紙嘅話我就會獎個禮物俾佢𡃉喎。中文默書喇，英文默書都係喎。噉所以呢啲同學呢 / 我覺得獎勵方法呢都會係特別開心啲𡃉對於同學。
A: Haih aa. Ngoq douj gokdakj nij go fongjfaat nej wuiq hour dij gaa. Ngoq nej douj haih, eh, zingrzor yatj zoengj daaih ge yanxmengr biur laaj. Yvxgwor muiq ci gor go tungxhokh lor yatj baak fanj nej ngoq zauh nimx go tipzir hair keoiq go mengr zakjbinj wo. Gamr yvxgwor couq gau ngq ci tipzir ge waar ngoq zauh wuiq zoengr go laiqmath beir keoiq gaa wo. Zungjmanr makhsvj laaj, yingjmanr makhsvj douj haih wo. Gamr soryiq nej dij tungxhokh nej / ngoq gokdakj zoengrlaih fongjfaat nej douj wuiq haih dakhbith hoijsamj dij gaa deoiyvj tungxhokh.
B：嗯，其實教書苦樂參半𠸏。睇下你自己識唔識得去平衡返嗰個，誒，同學生嘅關係啊 / 你自己去嗰個喜怒哀樂自己識唔識得去處理，如果處理得好呢其實都係一份好神聖好偉大嘅工作來𠸏。
B: Mh, keixsath gaau svj furlokhcaamjbun ger. Tair haaq neiq zihgeir sikj mx sikjdakj heoi pingxhangx faanj gor go, eh, tungx hokhsaangj ge gwaanjhaih aa / neiq zihgeir heoi gor go heinouh-oijlokh zihgeir sikj mx sikjdakj heoi cvqleiq, yvxgwor cvqleiq dakj hour nej keixsath douj haih yatj fanh hour sanxsing hour waiqdaaih ge gungjzok laix ger.
A：嗯，係啊，我都好贊同哩個 / 哩樣 / 哩樣 / 哩樣講嘢 / 哩樣講法。
A: Mh, haih aa, ngoq douj hour zaantungx nij go / nij yoengh / nij yoengh / nij yoengh gongr yeq / nij yoengh gongrfaat.